**Ministru kabineta noteikumu projekta “Grozījumi Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikuma projekta “Grozījumi Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” (turpmāk – Noteikumu projekts) mērķis ir nodrošināt:   1. 1.2.1.4. pasākuma “Atbalsts jaunu produktu ieviešanai ražošanā” ietvaros pieejamā finansējuma pārpalikuma pārdali. 2. 1.2.1.4. pasākuma iznākuma rādītāja palielināšanu attiecībā uz privāto investīciju apjomu, kas papildina valsts atbalstu inovācijām vai pētniecības un izstrādes projektiem 3. Atvieglotas finansējuma saņēmēju iespējas īstenot projektus, atsakoties no normas, kas nosaka, ka projektu īsteno ne ilgāk kā četrus gadus no dienas, kad projekta iesniedzējs noslēdzis līgumu ar sadarbības iestādi, kā arī noteikts garāks kopējais projektu īstenošanas termiņš. 4. Atvieglotus nosacījumus finansējuma saņēmējiem neveikt sadarbības iestādei garantijas iemaksas veikšanu, ko sedz Eiropas Savienībā reģistrētas kredītiestādes izsniegta pirmā pieprasījuma līguma izpildes garantijas vēstule ārkārtas situācijas laikā un sešus mēnešus pēc tās. 5. Nosacījumus komercdarbības atbalsta piešķiršanas brīdim. 6. Nosacījumus komercdarbības atbalsta atgūšanai kopā ar procentiem, ja komercdarbības atbalsta saņēmējs ir pārkāpis Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu prasības.   Noteikumu projekts stājas spēkā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, pamatojoties uz Ministru kabineta 2020. gada 19. maija sēdes protokola Nr. 34, 33. § Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (TA-882). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 10. maija noteikumiem Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” (turpmāk – MK noteikumi Nr. 293) pieejamais Eiropas Reģionālās attīstības fonda (turpmāk – ERAF) finansējums ir 60 000 000 *euro*.  1.2.1.4. pasākuma “Atbalsts jaunu produktu ieviešanai ražošanā” (turpmāk – 1.2.1.4. pasākums) ietvaros laikā no 2016. gada 12. jūlija līdz 2016. gada 12. septembrim tika izsludināta projektu iesniegumu atlases pirmā kārta, kā arī laikā no 2017. gada 21. novembra līdz 2018. gada 12. aprīlim projektu iesniegumu atlases otrā kārta. Abās projektu iesniegumu atlases kārtās kopā pieejamais ERAF finansējums bija 60 000 000 *euro*.  Projektu iesniegumu atlases pirmās kārtas ietvaros tika saņemts 41 projekta iesniegums par ERAF finansējumu 53 135 764,42 *euro*, no kuriem tika apstiprināti 17 projekti par ERAF finansējumu 24 269 193,27 *euro*. No projektu iesniegumu atlases pirmās kārtas ietvaros atbalstītajiem 17 projektiem līdz 2020. gada 1. maijam pabeigti četri projekti, 10 projektu īstenošana turpinās, bet trīs projektu īstenošana tika pārtraukta. Savukārt projektu iesniegumu atlases otrās kārtas ietvaros tika iesniegts 51 projekta pieteikums par ERAF finansējumu 63 000 783,88 *euro*, no kuriem tika atbalstīti 29 projekti par ERAF finansējumu 35 787 594,95 *euro*. No 29 projektiem, kas tika atbalstīti projektu iesniegumu atlases otrās kārtas ietvaros, līdz 2020. gada 1. maijam pabeigti trīs projekti, 25 projektu īstenošana turpinās, bet viena projekta īstenošana ir pārtraukta.  Ievērojot, ka atsevišķi projekti, kas tika atbalstīti 1.2.1.4. pasākuma projektu iesniegumu atlases pirmās kārtas ietvaros, tika pārtraukti, uz 2020. gada 1. maiju ir atbrīvojies ERAF finansējums 5 007 012 *euro* apmērā. Vienlaikus 1.2.1.4. pasākuma projektu iesniegumu atlases otrās kārtas ietvaros uz 2020. gada 1. maiju ir izveidojies ERAF finansējuma atlikums 2 352 049 *euro* apmērā, kas veidojās no projektu iesniegumu atlases otrajā kārtā pāri palikušā finansējuma un viena pārtrauktā projekta. Kopumā 1.2.1.4. pasākuma projektu iesniegumu atlases pirmās un otrās kārtas ietvaros ERAF finansējuma pārpalikums uz 2020. gada 1. maiju veido 7 359 061 *euro*.  Ievērojot, ka 1.2.1.4. pasākuma ietvaros esošais ERAF finansējuma pārpalikums ir nepietiekams, lai organizētu projektu iesniegumu atlases trešo kārtu, un ievērojot Ministru kabineta 2020. gada 19. maijā apstiprināto Finanšu ministrijas izstrādāto informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” un tā pielikumos noteikto, tiek paredzēts, ka 1.2.1.4. pasākuma ietvaros pieejamais finansējuma pārpalikums 7 359 061 *euro* apmērā tiek pārdalīts uz darbības programmas “Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākumu “Starptautiskās konkurētspējas veicināšana”, lai nodrošinātu eksporta vaučerus komersantiem, vietējā tūrisma veicināšanas pasākumiem, eksporta veicināšanas pasākumiem un konsultācijām Latvijas uzņēmumiem, Latvijas ārējo pārstāvniecību nodrošināšanai, nacionālajiem stendiem izstādēs 2021.-2023. gadā, atbalstam sertifikācijai (granti uzņēmumiem). 3.2.1.2. pasākums plānots produktivitātes un eksporta veicināšanai COVID-19 izplatības radīto ekonomisko seku mazināšanai.  Noteikumu projektā palielināts iznākuma rādītājs (MK noteikumu Nr. 293 6.3. apakšpunkts, kā arī precizēts noteikumu 8. punkts), kas nosaka līdz 2023. gada 31. decembrim 1.2.1.4. pasākuma īstenošanas rezultātā veicamo privāto investīciju apjomu, kas papildina valsts atbalstu inovācijām vai pētniecības un izstrādes projektiem (turpmāk – rādītājs). Rādītājs palielināts no 10 588 235 *euro* līdz 72 538 824 *euro*, atbilstoši Ministru kabineta 2019. gada 3. decembra rīkojumam Nr. 611 (prot. Nr. 56 15. §) “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”” (turpmāk – DP grozījumi). DP grozījumus 2020. gada 7. maijā ir apstiprinājusi Eiropas Komisija.  Rādītāja aprēķins:   * Darbības programmas “Izaugsme un nodarbinātība” grozījumi paredz 1.2.1. specifiskā atbalsta mērķa (turpmāk – SAM) rādītāja “i.1.2.1.ek (CO27) Privātās investīcijas, kas papildina valsts atbalstu inovācijām vai pētniecības un izstrādes projektiem” vērtību noteikt 121 049 217 *euro* apmērā; * Neskatoties uz to, ka 1.2.1. SAM rādītāja pasē šobrīd nav detalizēti noteikti 1.2.1. SAM pasākumi, kas rada ieguldījumu rādītāja sasniegšanā, tomēr minētais rādītājs ir paredzēts 1.2.1.1. pasākuma “Atbalsts jaunu produktu un tehnoloģiju izstrādei kompetences centru ietvaros” (šobrīd – 16 078 723 *euro*, paredzēts sasniegt 46 745 687 *euro*), 1.2.1.4. pasākuma (šobrīd – 10 588 235 *euro*, paredzētssasniegt 72 538 824 *euro*) ietvaros un 1.2.1.2. pasākuma “Atbalsts tehnoloģiju pārneses sistēmas pilnveidošanai” ietvaros (paredzēts sasniegt vismaz 1 764 706 *euro*). * Minētā rādītāja aprēķins: DP grozījumos ir noteikta rādītāja sasniedzamā vērtība 121 049 217 *euro* apmērā. 1.2.1.2. pasākuma “Atbalsts tehnoloģiju pārneses sistēmas pilnveidošanai” ietvaros ir saskaņota rādītāja vērtība, kas noteikta 1 764 706 *euro* apmērā. Vienlaikus faktiskais privātā finansējuma apmērs, kas sniedz ieguldījumu rādītāja sasniegšanā uz 2020. gada 1. jūniju 1.2.1.1. pasākumā “Atbalsts jaunu produktu un tehnoloģiju izstrādei kompetences centru ietvaros” ir konstatējams 50 587 741,94 *euro* apmērā, bet 1.2.1.4. pasākumā – 78 500 831,85 *euro* apmērā. Modelējot 1.2.1.1. pasākumā un 1.2.1.4. pasākumā iespējamo risku attiecībā uz projektiem, kas varētu netikt pabeigti un attiecīgi – faktiskie rādītāji varētu netikt sasniegti, uz 2020. gada 1. jūniju faktiski 1.2.1.1. pasākumā un 1.2.1.4. pasākumā sasniegtajam privātā finansējuma apjoma tiek piemērots koeficients 7,59%. Tādējādi, piemērojot formulu: 7,59% (100 - (121 049 217 - 1 764 706)\* 100/ 129 088 573), var iegūt sekojošas rādītāja vērtības: 1.2.1.1. pasākums – 46 745 687 *euro*, 1.2.1.2. pasākums – 1 764 706 *euro* (jau ietverts saskaņotā 1.2.1.2. pasākumu regulējošo Ministru kabineta noteikumu grozījumu projektā), 1.2.1.4. pasākums – 72 538 824 *euro*, kas kopā veido 121 049 217 *euro*, atbilstoši DP grozījumos noteiktajam.   Noteikumu projektā (MK noteikumu Nr. 293 51. punkts) paredzēts atvieglot finansējuma saņēmēju (komersantu) iespējas īstenot projektus, atsakoties no normas, kas nosaka, ka projektu īsteno ne ilgāk kā četrus gadus no dienas, kad projekta iesniedzējs noslēdzis līgumu ar sadarbības iestādi, kā arī noteikts garāks kopējais projektu īstenošanas termiņš, 2022. gada 30. decembri aizstājot ar 2023. gada 31. decembri. Šādu normu iekļaušana, kas paredz četru gadu maksimālo termiņu projekta īstenošanai no dienas, kad noslēgts līgums ar sadarbības iestādi, vēsturiski bija saistīta ar atbildīgās iestādes (normu izstrādātājs) redzējumu par nepieciešamību radīt noteiktību projektu disciplinētai īstenošanai, kā arī paredzamai projekta finanšu plūsmai un uzraudzībai. Savukārt projektu īstenošanas termiņa pagarināšana līdz ES struktūrfondu 2014.-2020. gada perioda beigām, t.i. – 2023. gada 31. decembrim, nodrošinās labvēlīgākus nosacījumus finansējuma saņēmējiem projektu īstenošanā, t.sk. mazinātu nenoteiktību un riskus, ko uz projektu īstenošanu un projektu īstenošanas termiņu ievērošanu varētu atstāt, piemēram, COVID-19.  Ievērojot, ka projekta īstenošanas termiņa ierobežojums nav saistīts ar projekta mērķi, galvenajām darbībām, kopējām izmaksām un plānoto rezultātu, norma par četru gadu maksimālo termiņu ir izslēdzama un gala termiņš projekta īstenošanai ir grozāms. Termiņa ierobežojuma atcelšana nepasliktina sākotnējo projekta vērtējumu pēc projekta iesnieguma vērtēšanas kritērijiem, bet normas sākotnējais mērķis – disciplinēt finansējuma saņēmēju – var tikt sasniegts ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” 51.3 un 51.4 punktā ietverto regulējumu. Papildus secināms, ka noteikumu projektā, izslēdzot normas par projekta īstenošanas termiņa ierobežojumu, finansējuma saņēmēji projekta gaitā varētu elastīgāk vadīt iespējamos neparedzamos riskus.  Noteikumu projektā ietverta jauna norma (66.4. apakšpunkts), lai nodrošinātu, ka ārkārtas situācijas (COVID-19) laikā un sešus mēnešus pēc tās (rēķinot no datuma, kad par ārkārtas situācijas pārtraukšanu lēmis Ministru kabinets), finansējuma saņēmējam, pēc savas iniciatīvas ierosinot sadarbības iestādei (CFLA) lauzt līgumu par projekta īstenošanu, neatkarīgi no līguma par projekta īstenošanu izbeigšanas iemesliem, nav sadarbības iestādei (CFLA) jānodrošina garantijas iemaksa, ko sedz Eiropas Savienībā reģistrētas kredītiestādes izsniegta pirmā pieprasījuma līguma izpildes garantijas vēstule (turpmāk – garantijas vēstule) un sadarbības iestāde (CFLA) finansējuma saņēmējam var atgriezt garantijas vēstuli.  Šobrīd MK noteikumu Nr. 293 64. punktā noteikta prasība projekta iesniedzējam kopā ar projekta iesniegumu iesniegt sadarbības iestādē (CFLA) garantijas vēstuli par summu, ne mazāku kā četri procenti no pieprasītā publiskā finansējuma. MK noteikumu Nr. 293 67. punktā ir uzskaitīti gadījumi, kad sadarbības iestāde (CFLA) pieprasa no kredītiestādes garantijas summas izmaksu, savukārt 66. punktā ir norādīti izņēmumi, kad garantijas vēstule ir nododama atpakaļ finansējuma saņēmējam.  Saskaņā ar Ministru kabineta noteikumu Nr. 293 66.3. punktu garantija ir atgriežama finansējuma saņēmējam vai arī finansējum saņēmējs un kredītiestāde rakstiski informējama, ka garantija vairs nav nepieciešama, ja projekta īstenošana nav iespējama *force majeure* apstākļu dēļ. COVID-19 konstatēšanas fakts pats par sevi valstī vai citā administratīvajā teritorijā nav pamats atsaucei uz nepārvaramu varu. Par nepārvaramas varas apstākļiem var tikt atzīta valdības izsludināta ārkārtējā situācija un ar to saistītie ierobežojumi konkrētā teritorijā, taču tas katrā konkrētā gadījumā ir jāvērtē individuāli. Ārkārtējā stāvokļa izsludināšana, piemērotie ierobežojumi un COVID-19 izplatīšanās var tikt uzskatīti par nepārvaramas varas apstākļiem tikai tad, ja līguma saistību izpildi šie apstākļi objektīvi ietekmē, padarot līguma izpildi par neiespējamu šo apstākļu dēļ. Tomēr lielāka uzmanība pievēršama faktiskajam stāvoklim, nevis ārkārtas situācijas izsludināšanas faktam pašam par sevi. Latvijas Augstākā tiesa ir skatījusi nepārvaramas varas jēdzienu. Tā skaidro, ka ir jānošķir nepārvaramas varas apstākļi no gadījumiem, kad notikums būtiski maina līguma līdzsvaru, tomēr nepadara līguma saistību izpildi par neiespējamu. Svarīgi atzīmēt, ka nepārvaramas varas apstākļu atzīšana automātiski neatbrīvo no līguma saistībām, kā arī nav pamats automātiskai līguma izbeigšanai. Pusei, kas nespēj izpildīt vai nav izpildījusi savas līgumiskās saistības nepārvaramas varas apstākļu dēļ, tas būtu jāpamato, kā arī jāpieprasa izziņa no kompetentās institūcijas. Latvijā tā ir Latvijas Tirdzniecības un rūpniecības kamera.  Kaut arī ne vienmēr projekta īstenošanas neiespējamība būs tiešā veidā saistīta ar nepārvaramas varas apstākļiem (t.sk. COVID-19 radītā situācija) un garantijas vēstule četru procentu vērtībā no pieprasītā publiskā finansējuma bija noteikta kā 1.2.1.4. pasākuma projektu atlases neprecizējams atbilstības kritērijs, COVID-19 krīzes periodā, kā arī valstī noteiktajā ārkārtējā situācijā un pēc tās, garantijas vēstulē norādītās summas pieprasīšana projekta neīstenošanas gadījumā var radīt būtisku ietekmi uz komercdarbību un konkurētspēju - ārkārtas situācijas sākumā jau viens līgums ar finansējumu saņēmēju ir izbeigts nevis *force majeure* vai ārkārtas situācijas dēļ, bet citu iemeslu dēļ, un vairāki finansējuma saņēmēji ir iniciējuši līguma izbeigšanu vai interesējušies par šādu iespēju. Tad ar nolūku nepadarīt finansējuma saņēmēju darbību ārkārtas apstākļos vēl apgrūtinošāku, izstrādāti grozījumi MK noteikumu Nr. 293 66. punktā, kas nosaka, ka sadarbības iestādei (CFLA) ir pienākums nodot atpakaļ projekta iesniedzējam garantijas vēstuli, ja līgums par projekta īstenošanu tiek izbeigts pēc finansējuma saņēmēja iniciatīvas ārkārtējās situācijas laikā un sešus mēnešus pēc tās, neatkarīgi no līguma par projekta īstenošanu izbeigšanas iemesliem, ievērojot līguma noteikumus par projekta izbeigšanu.  Noteikumu projektā ietverta jauna norma (69.1 punkts), lai noteiktu komercdarbības atbalsta piešķiršanas brīdi finansējuma saņēmējam. Atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā tiktu uzskatīts, ka komercdarbības atbalsts saskaņā ar Eiropas Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) ticis piešķirts tā saņēmējam. Attiecīgi papildināti MK noteikumi Nr. 293, nosakot, ka MK noteikumu Nr. 293 69. punktā minētais atbalsts piešķirams ar dienu, kad sadarbības iestāde (CFLA) pieņēmusi lēmumu par projekta iesnieguma apstiprināšanu vai sniegusi atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu.  Noteikumu projektā ietverta jauna norma (74.1 punkts), kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr. 651/2014 prasības, vienlaikus ievērojot Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 10. pantā un 11. pantā noteikto. Jāņem vērā, ka komercdarbības atbalsts MK noteikumu Nr. 293 ietvaros tiek sniegts saskaņā ar Komisijas regulu Nr. 651/2014, un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019. gada 5. marta spriedumu lietā Nr. C-349/17 (ECLI:EU:C:2019:172)) attiecīgi papildināti MK noteikumi Nr. 293.  Precizēts MK noteikumu Nr. 293 78. punkts, lai nodrošinātu, ka tiek ņemts vērā plānotais Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr. 651/2014) darbības termiņa pagarinājums. Veiktās izmaiņas MK noteikumu Nr. 293 78. punktā nodrošina, ka pēc Komisijas regulas Nr. 651/2014 pagarinājuma spēkā stāšanās nebūs nepieciešams veikt grozījumus MK noteikumos Nr. 293. MK noteikumu Nr. 293 78. punkts papildināts ar atsauci uz Komisijas regulu Nr. 651/2014, kā arī dzēsta atsauce uz 2020. gada 31. decembri kā datumu līdz kuram var pieņemt lēmumu par finanšu atbalsta piešķiršanu MK noteikumu Nr. 293 ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | EM, Finanšu ministrija, Centrālā finanšu un līgumu aģentūra. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.1.4. pasākuma mērķa grupa ir mikro, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz atvieglotus nosacījumus mērķa grupām – maziem, vidējiem un lieliem uzņēmumiem, kas ir finansējuma saņēmēji 1.2.1.4. pasākuma ietvaros. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, tādējādi administratīvais slogs nemainās.. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (euro) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | izmaiņas, salīdzinot ar vidēja termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 24 836  114 | -7 359  061 | 12 028 007 | 0 | 4 204 094 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 24 836  114 | -7 359  061 | 12 028 007 | 0 | 4 204 094 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 24 836  114 | -7 359  061 | 12 028 007 | 0 | 4 204 094 | 0 | 0 |
| 2.1. valsts pamatbudžets | 24 836  114 | -7 359  061 | 12 028 007 | 0 | 4 204 094 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1.2.1.4. pasākuma ietvaros 2020. gadā plānotais finansējums – 17 477 053 *euro*, 2021. gadā – 12 028 007 *euro*, bet 2022. gadā – 4 204 094 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Finansējuma apropriācijas pārdale 1.2.1.4. pasākuma ietvaros 2020. gadā pamatota ar Ministru kabineta 2020. gada 19. maijā apstiprināto Finanšu ministrijas izstrādāto informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” un tā pielikumos noteikto, kas paredz, ka 1.2.1.4. pasākuma ietvaros pieejamais finansējuma pārpalikums 7 359 061 *euro* apmērā tiek pārdalīts uz darbības programmas “Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākumu “Starptautiskās konkurētspējas veicināšana”. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2015. gada 1. decembra (prot. Nr. 64 26. §) noteikumos Nr. 678 “Darbības programmas “Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma “Starptautiskās konkurētspējas veicināšana” īstenošanas noteikumi”. Grozījumu pamatojums – Ministru kabineta 2020. gada 19. maija sēdes protokols Nr. 34, 33. § Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (TA-882). |
| 2. | Atbildīgā institūcija | Ekonomikas ministrija. |
| 3. | Cita informācija | Citi saistītie dokumenti, kas ir par pamatu Ministru kabineta noteikumu Nr. 293 grozījumu veikšanai:   * Ministru kabineta 2020. gada 19. maijā apstiprinātais informatīvais ziņojums “Informatīvais ziņojums par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” * Ministru kabineta 2019. gada 3. decembra rīkojums Nr. 611 (prot. Nr. 56 15. §) “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”” |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu.  Eiropas Savienības Tiesas 2019. gada 5. marta spriedums lietā Nr. C-349/17 (ECLI:EU:C:2019:172)  Komisijas 2004. gada 21. aprīļa regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai.  Eiropas Komisijas 2014. gada 21. marta Regula Nr. 316/2014 par Līguma par Eiropas Savienības darbību 101. panta 3. punkta piemērošanu tehnoloģiju nodošanas nolīgumu kategorijām. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.794/2004 10. un 11. pants | Noteikumu projekta 74.1 punkts. | Ieviests pilnībā. | Neparedz stingrākas prasības. |
| Komisijas regulas (ES) Nr. 651/2014 58. panta 4. punkts | Noteikumu projekta  78. punkts. | Ieviests pilnībā. | Neparedz stingrākas prasības. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM savā tīmekļa vietnē publicē informāciju par noteikumu projektu un par tā virzību. Informācija publicēšanai tās tīmekļa vietnē tiek nosūtīta arī Valsts kancelejai. |
| 2. | Sabiedrības līdzdalība projekta izstrādē | Sabiedrības informēšanai Noteikumu projekts publicēts Ekonomikas ministrijas mājaslapā sadaļā “Sabiedrības līdzdalība” <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas mājaslapā sadaļā “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Nav iesniegti priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM kā atbildīgā iestāde par 1.2.1.4. pasākumu un 3.2.1.2. pasākumu.  Finanšu ministrija kā Vadošā iestāde.  CFLA kā Sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē projekta izstrādē iesaistīto institūciju funkcijas un uzdevumus, kā arī tam nav ietekmes uz institūcijām pieejamajiem cilvēkresursiem. Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav. |

**Ekonomikas ministrs J. Vitenbergs**

Mārtiņš Jansons, 67013057

[Martins.Jansons@em.gov.lv](mailto:Martins.Jansons@em.gov.lv)